רוברט ג'נין

רוברט ג'נין (באנגלית: Robert Genin; 11 באוגוסט 1884 – 16 באוגוסט 1941) היה אמן יהודי-רוסי, צייר ושרטט, חבר הזצסיון הברלינאי, שחי ברוסיה, גרמניה, צרפת, שווייץ.<ref name=":0"></ref> <ref></ref>

== קורות חיים ==
ג'נין נולד ב -11 באוגוסט 1884 למשפחתו של סוחר יהודי, בוויסוקוי ליד קלימוביץ' שבאזור מוגילב, בלארוס. הוא למד אמנות בוילנה (1898-1900) ובאודסה (1900-1902). בסוף 1902 עבר למינכן, שם למד במשך כמה שבועות בבית הספר של אנטון אזבה. ב־1903 עבר לפריז, שם התגורר בלה רוש בין השנים 1905–1907. בפריז הוא העריץ את האמנות של פייר פובי דה שאבאן, ויצירות רבות מוקדמות בולטות של ג'נין (עד 1914) נושאות את השפעתו.

בשנת 1907 חזר ג'נין למינכן והחל לעבוד במגזין "יוגנד", שם פורסמו 40 מאיוריו. בשנת 1912 הוא הפך לאחד החברים המייסדים של קבוצת האמנים סמה, ובשנת 1913 היה חבר בזצסיון של מינכן. פרוץ מלחמת העולם הראשונה (1914-1918) היווה תפנית הרת אסון לתנועה זו בזירת האמנות הגרמנית, ובמהלך המלחמה ג'נין נכלא במינכן כאזרח מדינה עוינת. לאחר המלחמה עבר לברלין.

בשנת 1919 רכש ג'נין בית קטן בכפר הדייגים אסקונה בשווייץ, שם בילה לאחר מכן מספר חודשים בכל שנה.

בתקופת 1915–1926, סגנונות הציור והרישום של ג'נין התפתחו בהתאם לכיוון האקספרסיוניזם הגרמני.

בשנת 1926 ביצע ג'נין הפלגה לאי באלי, אשר סיפק נושאים חשובים לעבודתו. <ref>Rodionov, Alexej. Robert Genin. Auf der Suche nach dem Paradies: Bali, 1926. St-Petersburg, 2013, 96 S. (in German)</ref> ג'נין כתב ואייר ספר על רשמיו, שראה אור בשנת 1928.

בשנת 1929 עבר ג'נין לפריז. שם התפתח סגנונו האמנותי עוד יותר בהשפעת הפוביזם והניאו פרימיטיביזם.

בשנת 1936 חזר לבסוף ג'נין לברית המועצות, מתוך כוונה לקחת חלק פעיל בבניית החברה הסוציאליסטית החדשה על ידי ציור ציורי קיר על קירות הבניינים החדשים של מוסקבה. במרץ אותה שנה, בזמן שג'נין כבר היה במוסקבה, התערוכה האמריקאית הראשונה שלו (והאחרונה) נערכה בניו יורק בגלריות לילינפלד. [7]

במוסקבה, העבודה הגדולה הראשונה שלו הייתה פרסקו באחד הביתנים בתערוכת החקלאות של כל האיחוד. עם זאת, באוקטובר 1938 כיסו את הפרסקו, בהתאם לתהליכים הפוליטיים שצברו כוח בברית המועצות. העבודה הגדולה השנייה שלו במוסקבה הייתה ציורי קיר שתוכננו בארמון הסובייטים, עבודה שהופסקה עם פרוץ מלחמת העולם השנייה.

ג'נין התאבד באוגוסט 1941, כמה ימים לאחר פשיטה אווירית הרסנית של מפציצים גרמנים.<ref name=":0" />

== מונוגרפיה וקטלוג רייזון ==
במהלך חייו ג'נין לא דאג ליצירותיו, לשלמותן ולשימורן. את חלקן השמיד במו ידיו, ורבים אבדו במהלך מלחמת העולם השנייה. בתקופת הנאצים בגרמניה, חלק מיצירותיו הוסרו ממוזיאונים יחד עם אומנות מנוונת אחרת, ואחרים שהיו שייכים לאספני אמנות יהודים הוחרמו. העבודות ששרדו לאחר מלחמת העולם השנייה נפוצות לכל עבר. מידע עליהם נאסף על ידי מועדון החברים של רוברט ג'נין במטרה לפרסם את המונוגרפיה ואת הקטלוג יחדיו.<ref></ref>

== גלריה ==
<gallery mode="packed" heights="180">
File:Robert Genin - Arbeitende Frauen.jpg|נשים בעבודה
File:Robert Genin - Arbeitende Männer.jpg|גברים בעבודה
File:Robert Genin Selbstbildnis.jpg|דיוקן עצמי עם אשתו
File:Robert Genin. Portrait of Charley Chaplin, 1921.jpg| צ'אלי צ'פלין
File:Музыкант з ліловым буйвалам і малпачкай.JPG| נגן עם שור וקוף
File:Robert Genin - Balinesin (I).jpg|אשה בבאלי
File:Robert Genin - Balinesin (II).jpg|רקדן בבאלי
File:Robert Genin - Mann mit Balalaika.jpg | אדם עם בללייקה
File:Robert Genin - Weiblicher Akt mit Kind.jpg | אם ותינוק
File:Robert Genin - Mutter mit totem Kind.jpg | אם וילד
File:Robert Genin - Junge Frau mit Kaffeetasse.jpg | אשה צעירה עם קפה
</gallery>

==קישורים חיצוניים==

* 

== הערות שוליים ==

קטגוריה:יהודים חברי הזצסיון הברלינאי
קטגוריה:ציירים יהודים רוסים
קטגוריה:ציירים יהודים גרמנים
קטגוריה:רוסים שנולדו ב-1884
קטגוריה:נפטרים ב-1941